Duris Samoslainen

Duris Samoslainen (; noin 340–260 eaa.) oli antiikin kreikkalainen historioitsija ja Samoksen tyranni. Hän oli ehkä Theofrastoksen oppilas. 

Duris kirjoitti Makedonian ja Kreikan historiaa käsittelevän teoksen Makedonika. Se käsitti tapahtumat vuodesta 370 eaa. vuoteen 280 eaa., jolloin Seleukos I kuoli. Muun muassa Diodoros Sisilialainen ja Plutarkhos käyttivät Durista lähteenään. Duriksen teos suhtautui makedonialaisiin kriittisesti ja oli tarkoitettu etupäässä viihdyttämään lukijaa. Duris kirjoitti myös Syrakusan tyranni Agathokleen elämäkerran.

Lähteet 
 

300-luvulla eaa. syntyneet
200-luvulla eaa. kuolleet
Antiikin kreikkalaiset historioitsijat